Opra Uinfri

Həyatı 
Opra Uinfri 1954-cü ildə Missisipidə anadan olub. Onun anası xidmətçi, atası isə fəhlə idi. O, dünyaya gəldikdən sonra valideynləri ayrılıb. 6 yaşına kimi nənəsi ona himayədarlıq edib. Anası iş tapdıqdan sonra Opranı yanına aparır. Opra 9 yaşı olanda qohumları tərəfindən zorlanır. 14 yaşında bir uşaq dünyaya gətirir, lakin körpə sağ qalmır. Bundan sonra anası Opranı atasının yanına göndərir. Opra atasının yanında bütün pisliklərdən uzaqlaşır və narkotikadan istifadəni dayandırır. Litseyi uğurla bitirən Opra müxtəlif müsabiqələrin qalibi olur. Tələbəlik illərində yerli teleradioda işə başlayır. Ağdərili kişilərin hegemonluq etdiyi sahədə o, özünü sübut etmək üçün 10 ilini sərf edir. Televiziyada ilk qaradərili qadın xəbər aparıcısı olur. 1983-cü ildə reytinqsiz bir səhər proqramında aparıcılığa başlayır və onu reytinqlərdə birinci edir. 1985-ci ildə Stiven Spilberq onu "The Color Purple" filminə çəkir. Bu filmdəki rolu ilə o, oskara namizəd olur. 1986-cı ildə "Opra Uinfri Şou" adlı proqrama başlayır. Tolk şou qısa zamanda "ən yaxşı proqram", Opra isə "ilin ən yaxşı aparıcısı" seçilir.

 İstinadlar 

 ^ "Oprah Winfrey Interview". Academy of Achievement. January 21, 1991.

Kateqoriya:Missisipidə doğulanlar
Kateqoriya:ABŞ aktrisaları
Kateqoriya:Emmi mükafatı laureatları
Kateqoriya:ABŞ mesenatları
Kateqoriya:ABŞ milyarderləri
Kateqoriya:Mediamaqnatlar
Kateqoriya:Fəxri "Oskar" mükafatı laureatları
Kateqoriya:İş qadınları
Kateqoriya:Sesil B. De Mill mükafatı laureatları
Kateqoriya:ABŞ-nin televiziya aparıcıları
Kateqoriya:XX əsr ABŞ aktrisaları
Kateqoriya:XXI əsr ABŞ aktrisaları
Kateqoriya:ABŞ televiziya aktrisaları
Kateqoriya:Çikaqoda doğulan yazıçılar